Aalborg Stiftstidende, 1830-04-17
Frankrig. Man har fra Toulon følgende Efterretninger om den nærværende Det af Algier og de fornemste Embedsmænd under hans Regentskab. Da disse Mænd under de forestaaende Begivenheder blive handlende Personer paa den politiske Skueplads, kan det have Jnteresse at lære at kjende dem nøiere. AliSoggo, den nuregjerende Dei, Husseins, Formand vilde befrie sig fra den tyrkiske Militses Aag. Han havde i denne Anledning betroet sig til sin Fortrolige og Ven Hussein, men denne røbede Hemmeligheden for Tyrkerne, og Ali var ufeilbarlig bleven et Offer for sin blinde Tillid, naar Pesten ikke tidligere havde endt hans Dage. Hussein indtog nu uden Modsigelse den ledige Plads og ved hans Thronbestigelse fandt derfor ingen talrige Henrettelser Sted, som han overhovedet ikke just synes at være blodtørstig. Han er af Ulemernes eller de Lærdes Klasse og overtræffer derfor de fleste af sine Formænd i Dannelse. Han besidder Fasthed i Caracteren og man bebreider ham endogsaa haardnakket Stivsind. Han er vel bekjendt med Algiers Stilling til de fleste europæiske Magter, men, med Foragt for den udenlandske Politik, forener han overdreven Tillid til sine Krafter og vil derfor vel neppe lade sig betvinge ved den blotte Skræk. Uden at være grusom, i den Forstand, som Barbarerne, tage Ordet, er han dog meget stræng og gielder for at være retfærdig, idet mindste mod sit eget Folk, om just ikke altid mod Christne og Jøder. Med Hensyn til de Sidste fortæller man mange despotiske originale Træk af ham. Hans Gavmildhed har vundet ham Soldatesken; saaledes har han flere Gange fordeelt de europæiske Staters Tribut - blandt andre nylig en fra Spanien indkommen anseelig Sum - iblandt dem. Hans Premierminister og Storskatmester er en vis Braham, som tidligere var Skarpretter hos Beien af Constantineh, hvorfra han blev befordret til Kammerherre og Chatolcasserer. Han gielder for at være meget listig og hans naturlige Mistænkelighed giør alle Underhandlinger med ham meget vanskelige. Overbefalingsmand over Hæren er Jbrahim Basich Aga. Han kom som Fægtemmester fra Levanten og blev antaget i Aggens Tjeneste som hans Kaffeskjenker, i hvilken Post han snart indsmigrede sig. Da Deien en Dag spurgde Agaen, om han kunde skaffe ham en kraftfuld forstandig og troe Mand, gav denne ham Anslag paa Jbrahim. Deien ønskede nemlig en Mand for sin Datter og Jbrahim blev den Udkaarne. Af slige Exempler har man nok i Algier. Kort derpaa blev Jbrahim Marineminister og forinden Udbrudet af Tvistighederne med Frankrig kaaredes han til Krigsminister, efter at Deien havde ladet hans Formand ombringe ved Bastonade. Jbrahim er en meget smuk Mand og endnu ung, men driver den algierske Stolthed og Trods til det Yderste. - Marineministeren, som tidligere var Palaiintendant, er en meget hæftig Mand, som formedelst sine hyppige Anfald af et Slags Raserie har faaet Tilnavnet: den Forrykte. - HadschiAchmed, Bei af Constantineh er en Tyrkesøn af en anseet Familie, da hans Fader og Bedstefader have været Beier før ham. Beien af Oran, som ogsaa hedder Hussein, har Ord for at være en vakker Mand, som i 10 Aar har forvaltet sin Provinds uden just at trykke den altfor meget, omendskiønt Deiens Fordringer ikke ere saa ganske lette at tilfredsstille.